მაროკო

მაროკო ასე აკა აფრიკული ქიანა რე, ნამუთ ვაკათუ აფრიკაშ რსხუს (რსხუშე გიშართჷ 1984 წანას). მარა თე სახენწჷფო მიშმურს არაბული ქიანეფიშ ლიგაშა, არაბეთიშ მაღრიბიშ რსხუშა, ისლამიშ წორომაჸალობაშ ორგანიზაციაშა, ფრანკოფონიაშა, სქირონაშქაზუღური დიალოგიშ ბუნაშა, ბუნა 77-შა.

 გეოგრაფია 
მაროკოშ ომაფე მაღრიბიშ რეგიონშა (ოორუე აფრიკა) მიშმალი არძოშე ბჟადალშე მადვალუ ქიანა რე. ქიანას ჟირჸურე ომძღჷ სქირონაშქა ზუღა დო ატლანტიშ ოკიანე, კონტინენტიშჸურე კირდეამი გვალეფი. მაროკოშ მახურგე ქიანეფი რე: ალჟირი, ბჟადალი საჰარა. ფართობი: 446 550 კვ.კმ.

მაროკო გვალამი ქიანა რე. ობჟათე-ბჟადალშე ოორუე-ბჟაეიოლშა გინოზინდილი რე ატლასიშ გვალეფი (ზურგა 4165 მეტრაშახ). ქიანაშ ბჟადალ დო ოორუე-ბჟაეიოლ ნორთეფს რზენეფი დო პლატოეფი რე. ობჟათეშე დო ობჟათე-ბჟაეიოლშე - საჰარაშ ქვიშამი დო ქუამი ტიოზეფი. სასარგებელო დინოხურიშეფშე მიპალუაფუ ფოსფორიტეფი, რკინაშ, ტყვიაშ, თუთიაშ, მანგანუმიშ, კობალტიშ, ლინჯიშ მადანი, ქუანოშქერი, მარმარილო დო შხვა.

ქიანას იროიანმალი წყარმალუეფი მორჩილას რე. არძოშე დიდი წყარმალუეფი რე: მულუია, სებუ, უმ-ერ-რბია, ტენსიფტი. მიარეთ რე უადი (გიშაკერძაფილო ქიანაშ ობჟათე ნორთის). ტობეფი უმენტაშო ჯიმუამი რე, ატლანტიშ ოკიანეშ წყარპიჯის ჭყენჭყამი ლაგუნეფი რე.

 ჰავა 
ჰავა ქიანაშ უმენტაშ ნორთის სუბტროპიკული რე, სქირონაშქა ზუღაშ ოორუეშე. ზარხული სქირე უჩქჷ, ზოთონჯი - ლამე, ლექინი. კვირკვეშ ოშქაშე ტემპერატურა 24-28, ღურთუთაშ - 10-12. წყარპიჯშე მოშორაფათ, გიშაკერძაფილო გვალეფიშ დინოხოლენ რზენეფს, ჰავა უმოს კონტინენტური რე. გვალას დოხოლაფირო 100 დღა წანმოწანას ჸინუეფი რე. მაროკოშ ობჟათე დო ობჟათე-ბჟაეიოლ ნორთის ჰავა ჩხე რე. ნოლექეფი ქიანაშ ოორუე ნორთის დო გვალას დოხოლაფირო 1000 მმ წანმოწანას, ობჟათეშე - 200 მმ-შე მერკე.

 რესურსეფი ინტერნეტის 

 მაროკოშ ომაფე  თარობაშ ოფიციალური საიტი
 მაროკოშ პრლამენტი
 ჯარალობური ონინალეფი 

 ლიტერატურა 

სქოლიო


კატეგორია:არაბულნინამი ქიანეფი
კატეგორია:ფრანგულნინამი ქიანეფი
კატეგორია:კონსტიტუციური მონარქიეფი
კატეგორია:გოეროშ მაკათური სახენწჷფოეფი